xml version="1.0" encoding="UTF-8"?


Официален вестник C 475/2022


| | | |
| --- | --- | --- |
| | | ISSN 1977-0855 |
| Официален вестник на Европейския съюз | | C 475 |
| European flag | | |
| Издание на български език | Информация и известия | Година 65 14 декември 2022 г. |

---

| | | |
| --- | --- | --- |
| Съдържание | | Страница |
| | IV   Информация | |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ | |
| | Европейски парламент | |
| 2022/C 475/01 | [68-о пленарно заседание на КОСАК — 13 – 15 ноември 2022 г. ,Прага — Принос на 68-ото заседание на КОСАК](http://publications.europa.eu/resource/uriserv/OJ.C_.2022.475.01.0001.01.BUL.xhtml) | [1](#C_2022475BG.01000101.doc) |

---

| | |
| --- | --- |
| BG | |

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейски парламент

| | | | |
| --- | --- | --- | --- |
| 14.12.2022 | BG | Официален вестник на Европейския съюз | C 475/1 |

---

68-о пленарно заседание на КОСАК

13 – 15 ноември 2022 г. ,Прага

Принос на 68-ото заседание на КОСАК

(2022/C 475/01)

Относно Украйна

| | | |
| --- | --- | --- |
| | (1) | КОСАК осъжда по възможно най-категоричен начин непровокираното, неоправдано и незаконно нашествие на Русия в Украйна, която е суверенна и демократична държава. ЕС осъжда и участието на Беларус във военната агресия на Русия. |

| | | |
| --- | --- | --- |
| | (2) | КОСАК осъжда организирането от страна на Русия на незаконни фиктивни референдуми в региони в рамките на международно признатите граници на Украйна и опитите за незаконно анексиране на регионите Донецк, Херсон , Луганск и Запорожие в Украйна. Едностранните решения на Русия открито нарушават Устава на ООН и пренебрегват основания на правила международен ред. Русия няма легитимно основание за каквото и да било действие на територията на Украйна. |

| | | |
| --- | --- | --- |
| | (3) | КОСАК изразява възмущение и категорично осъжда нападенията на Русия с ракети и безпилотни летателни апарати камикадзета срещу Украйна, насочени срещу гражданска и енергийна инфраструктура и образователни институции, водещи до разрушението на домове и смъртта на цивилни лица. КОСАК заявява, че тези действия са престъпления срещу човечеството и поради това призовава националните парламенти да признаят настоящия руски режим за терористичен. |

| | | |
| --- | --- | --- |
| | (4) | КОСАК призовава за незабавно и безусловно прекратяване на незаконните военни действия на Русия и изтегляне на всички руски сили и военно оборудване от територията на Украйна и призовава за справедлив мир, основан на пълно зачитане на териториалната цялост, суверенитета и независимостта на Украйна. |

| | | |
| --- | --- | --- |
| | (5) | КОСАК призовава за създаването на специален международен наказателен трибунал, за да се гарантира търсенето на отговорност за агресията, и призовава за наказателно преследване и наказване на военни престъпления и други престъпления, извършени в Украйна, в съответствие с международното право, включително чрез прилагане на принципа на универсална юрисдикция. |

| | | |
| --- | --- | --- |
| | (6) | КОСАК призовава за създаването на ефективен механизъм в съответствие с международното право за изземване на индивидуални и национални активи, замразени в резултат на санкциите на ЕС, и за използване на тези активи за компенсиране на щетите, причинени на Украйна и нейния народ от руската агресия. КОСАК призовава Русия да плати пълно обезщетение за материалните и нематериалните щети, причинени на Украйна. |

| | | |
| --- | --- | --- |
| | (7) | КОСАК призовава лидерите на ЕС да засилят допълнително санкциите срещу Русия и Беларус, за да се спре непровокираната руска агресия. |

| | | |
| --- | --- | --- |
| | (8) | КОСАК призовава лидерите на ЕС да продължат да демонстрират единство и сила и да предоставят на Украйна хуманитарна, политическа, финансова и военна подкрепа (като същевременно зачитат специфичния характер на политиката за сигурност и отбрана на някои държави членки), както и незабавна, средносрочна и дългосрочна помощ за реконструкция и възстановяване. КОСАК също така призовава Европейската комисия да продължи работата си по всеобхватен пакет за възстановяване на Украйна. |

| | | |
| --- | --- | --- |
| | (9) | КОСАК призовава националните парламенти на държавите — членки на ЕС, да продължат да предоставят помощ на Върховната рада на Украйна по най-добрия възможен начин в нейните усилия във връзка с изпълнението на изискванията за членство в ЕС. |

| | | |
| --- | --- | --- |
| | (10) | КОСАК подкрепя призивите на Европейския парламент за използване на съществуващите европейски институции за подобряване на механизмите за координация при доставката на модерни оръжейни системи, както и обучението на украински войници в държавите — членки на ЕС, като същевременно се зачита специфичният характер на политиката за сигурност и отбрана на някои държави членки. По този начин подчертаваме признанието си, че общата ни европейска сигурност е застрашена от Русия. Ето защо нашата обща отговорност е да противодействаме на тази заплаха. |

Относно Западните Балкани и Източното партньорство

| | | |
| --- | --- | --- |
| | (11) | КОСАК изразява своя пълен и недвусмислен ангажимент за подкрепа на процеса на интеграция в ЕС на Западните Балкани и призовава за засилен процес на присъединяване, основан на заслугите, подкрепен от принципите на правовата държава и привеждането в съответствие с достиженията на правото на ЕС и добросъседските отношения. КОСАК приветства факта, че Европейската комисия е препоръчала на Босна и Херцеговина статут на страна кандидатка. |

| | | |
| --- | --- | --- |
| | (12) | КОСАК приветства решението на Европейския съвет да предостави статут на страна кандидатка на Украйна и на Република Молдова, както и готовността му да предостави статут на страна кандидатка на Грузия, и напълно подкрепя техния напредък към присъединяване към Европейския съюз. |

| | | |
| --- | --- | --- |
| | (13) | КОСАК приветства първата среща на европейската политическа общност в Прага, която ще съставлява място на политически диалог и сътрудничество между демократичните държави в Европа, доколкото това не се припокрива със съществуващите регионални организации в Европа. КОСАК отбелязва, че европейската политическа общност не следва да служи като заместител на разширяването на Европейския съюз. |

Относно стратегическата автономия

| | | |
| --- | --- | --- |
| | (14) | КОСАК подчертава необходимостта ЕС самостоятелно да определя собствените си стратегически цели и да развива способностите си за постигането им. |

| | | |
| --- | --- | --- |
| | (15) | Предвид използването на енергията като оръжие от страна на Русия и в контекста на продължаващата криза КОСАК подкрепя всички усилия за гарантиране на сигурността на доставките, за намаляване на търсенето, когато това е възможно, и за намаляване на цените на енергията за домакинствата и предприятията в целия Съюз. |

| | | |
| --- | --- | --- |
| | (16) | Същевременно КОСАК счита, че е от съществено значение да се увеличат инвестициите в ориентирана към бъдещето енергийна инфраструктура, включително междусистемни връзки, и в иновативни технологии за енергия от възобновяеми източници. |

Относно бъдещето на ЕС

| | | |
| --- | --- | --- |
| | (17) | КОСАК взема под внимание предложенията, изложени в доклада относно резултатите от Конференцията за бъдещето на Европа. Конференцията даде възможност за диалог с европейските граждани. Институциите трябва да осигурят ефективни последващи действия във връзка с този доклад в рамките на своята област на компетентност и в съответствие с Договорите. КОСАК отбелязва, че вече е предприета работа в това отношение. Гражданите следва да бъдат информирани ясно, подробно и на всички официални езици на ЕС за последващите действия във връзка с отделните предложения. |

| | | |
| --- | --- | --- |
| | (18) | КОСАК подкрепя гражданското участие и механизмите за консултации на европейско равнище и подчертава необходимостта от широк публичен достъп до информация и документи от институциите на ЕС. КОСАК подчертава значението на един истински и конструктивен подход на Комисията към взаимодействието с гражданите и към приноса и мненията на парламентите като преки представители на гражданите на ЕС. |

| | | |
| --- | --- | --- |
| | (19) | КОСАК призовава институциите на ЕС да поканят националните парламенти на последващата проява относно Конференцията за бъдещето на Европа, насрочена за 2 декември 2022 г. |

Относно междупарламентарното сътрудничество и 38-ия шестмесечен доклад на КОСАК

| | | |
| --- | --- | --- |
| | (20) | КОСАК приветства инициативата за създаване на две работни групи съгласно член 2, параграф 6 от своя Правилник за дейността — едната относно ролята на националните парламенти в ЕС, а другата относно мястото на ценностите в основата на чувството за принадлежност към Европейския съюз, които приключиха дейността си на 14 юни 2022 г. КОСАК призовава Европейската комисия, Съвета и Европейския парламент да вземат под внимание обсъжданията и ги приканва да обмислят въпросите, обхванати от работните групи, както и констатациите от 38-ия шестмесечен доклад на КОСАК. |

---